18. јуна 2009, објављено је да је Марина Лизоркина напустила групу Серебро, са којом је представљала Русију на Песми Евровизије 2007.. Продуцент Максим Фадејев, отворио је аудицију на којој су тражили новог члана групе. Карпова се групи придружила убрзо након Лизоркиног одласка. На концерту у Санкт Петербургу, 27. септембра 2013. Карпова је изјавила да ће то бити и њен последњи као чланице групе Серебро. Ипак, након што је групу напустила и Јелена Темњикова због здравствених проблема, Анастасија се привремено враћа у групу како би Серебро на концертима наступао у тројном саставу.